Ο **Δημήτρης Σπανός** είναι Έλληνας πρώην ποδοσφαιριστής και νυν προπονητής ποδοσφαίρου στον Ιωνικό, γεννημένος στις 13 Ιουλίου 1969 στο Αίγιο. 

Ως επαγγελματίας ποδοσφαιριστής αγωνίστηκε στην Α' Εθνική με τη φανέλα του Ιωνικού Νίκαιας, στην Β΄ Εθνική με τη φανέλα του Ατρομήτου Αθηνών και του Παναιγιάλειου και στην Γ΄ Εθνική κατηγορία με τον Α.Σ. Λεωνίδιο, τον Βύζαντα Μεγάρων και την Αναγέννηση Άρτας, όπου και τερμάτισε την καριέρα του. Επίσης τη σεζόν 1997-98 αγωνίστηκε στο πρωτάθλημα της Δ΄ Εθνικής με τη φανέλα του Α.Ο. Χανίων.

Με την αποχώρησή του από την ενεργό δράση ως ποδοσφαιριστής το 2005, ανέλαβε καθήκοντα προπονητή στην Αναγέννηση Άρτας στην Γ΄ Εθνική. Τον Απρίλιο του 2007 ανέλαβε την τεχνική ηγεσία του Βύζαντα Μεγάρων, με τη φανέλα του οποίου αγωνιζόταν ως ποδοσφαιριστής προ τριετίας. Ένα μήνα αργότερα ανέλαβε την τεχνική ηγεσία του Αίαντα Σαλαμίνας, στον οποίο εργάστηκε έως τον Ιανουάριο του 2008. Ακολούθως, ανέλαβε τον Α.Σ. Ρόδος και το καλοκαίρι του 2009 ανέλαβε την Παναχαϊκή. Το καλοκαίρι του 2010 ανέλαβε τον Παναιγιάλειο, στον οποίο εργάστηκε έως τον Δεκέμβριο του ίδιου έτους και τον Ιανουάριο του 2011 ανέλαβε την τεχνική ηγεσία του Α.Σ. Ρόδος για δεύτερη φορά στην καριέρα του. Τον Νοέμβριο του ίδιου έτους ανέλαβε τον Αιολικό Μυτιλήνης, στον οποίο εργάστηκε μέχρι τον Απρίλιο του 2012.

Τον Σεπτέμβριο του 2012 ανέλαβε την Α.Ε. Ερμιονίδας, με την οποία συνεργάστηκε μέχρι τον Δεκέμβριο του 2013. Τον Ιανουάριο του 2014 ανέλαβε τον Πανελευσινιακό, στον οποίο εργάστηκε μέχρι τον Μάρτιο. Το καλοκαίρι του ίδιου έτους ανέλαβε την τεχνική ηγεσία της Παναχαϊκής για δεύτερη φορά στην καριέρα του, στην οποία παρέμεινε μέχρι τον Ιανουάριο του 2016. Αμέσως ανέλαβε την τεχνική ηγεσία του Π.Α.Σ. Λαμία, με την οποία έκλεισε τη σεζόν. Το καλοκαίρι του ίδιου έτους ανέλαβε τον Απόλλωνα Σμύρνης, στον οποίο εργάστηκε για 6 μήνες και ακολούθως, τον Δεκέμβριο του ίδιου έτους ανέλαβε την τεχνική ηγεσία του Παναιγιάλειου, για δεύτερη φορά στην καριέρα του, με τον οποίο έκλεισε τη σεζόν. Το καλοκαίρι του 2017 ανέλαβε την τεχνική ηγεσία του Άρη Θεσσαλονίκης, με τον οποίο εργάστηκε για ένα χρόνο και πανηγύρισε την άνοδο στην Σούπερ Λιγκ. Το καλοκαίρι του 2018 ανέλαβε την τεχνική ηγεσία του Α.Ο.Κ. Κέρκυρα, με τον οποίο και εργάστηκε μέχρι τον Φεβρουάριο του 2019. Ακολούθως ανέλαβε την Δόξα Δράμας, με την οποία έκλεισε τη σεζόν. Το καλοκαίρι του ίδιου έτους ανέλαβε τον Λεβαδειακό, από τον οποίο παραιτήθηκε τον Οκτώβριο.

Το καλοκαίρι του 2020 ανέλαβε την τεχνική ηγεσία του Ιωνικού Νίκαιας.

Παραπομπές
----------

1. ↑  *"Μια σταγόνα Ιστορίας": Λεωνίδιο 2000*, leonidion.gr
2. ↑  *Η προϊστορία του Σπανού με χανιώτικες ομάδες*, athlitiko.gr
3. ↑  *Οι προπονητές στην Γ’ Εθνική*, bluevayeros.gr
4. ↑  *Ο Σπανός νέος τεχνικός του Βύζαντα*, contra.gr
5. ↑  *Παναχαϊκή: Aνακοίνωσε Σπανό ο Κούγιας*, athleticradio.gr
6. ↑  *Τέλος ο Σπανός, την Τρίτη ο νέος τεχνικός*, novasports.gr
7. ↑  *Στο τιμόνι της Ρόδου ο Σπανός*, contra.gr
8. ↑  *Δημήτρης Σπανός, ο νέος προπονητής του Αιολικού*, lesvostopforum.blogspot.com
9. ↑  *Ο Σπανός στην ΑΕ Ερμιονίδας*, onsports.gr
10. ↑  *Τίτλοι τέλους για τον Δημήτρη Σπανό στην Ελευσίνα*, thriassio.gr
11. ↑  *Παραιτήθηκε από την Παναχαϊκή ο Σπανός*, onsports.gr
12. ↑  «*Football League: Διαζύγιο της Λαμίας με Βαζάκα, ανέλαβε ο Σπανός*, naftemporiki.gr». Αρχειοθετήθηκε από το πρωτότυπο στις 14 Απριλίου 2021. Ανακτήθηκε στις 14 Απριλίου 2021.
13. ↑  *Εποχή Σπανού και επίσημα στον Απόλλωνα*, sport-fm.gr
14. ↑  *Σπανός ο διάδοχος του Βόκολου*, athleticradio.gr
15. ↑  *Νέος κύκλος στον Άρη-Υπέγραψε και ανακοινώθηκε ο Δημήτρης Σπανός*, makthes.gr
16. ↑  *Αποχαιρέτησε με συνέντευξη Τύπου ο Σπανός*, novasports.gr
17. ↑  *Στην Κέρκυρα ο Δημήτρης Σπανός*, iapopsi.gr
18. ↑  *Κέρκυρα: Παρελθόν ο Δημήτρης Σπανός*, sportime.gr
19. ↑  *Ανακοίνωσε τον Σπανό η Δόξα Δράμας*, iapopsi.gr
20. ↑  *Τέλος ο Σπανός από τον Λεβαδειακό*, tanea.gr
21. ↑  *Ιωνικός – Επιβεβαίωση: Νέος τεχνικός ο Δημήτρης Σπανός*, sportime.gr

Εξωτερικοί σύνδεσμοι
--------------------

* Προφίλ ποδοσφαιρικής καριέρας Δημήτρη Σπανού στο transfermarkt.com
* Προφίλ προπονητικής καριέρας Δημήτρη Σπανού στο transfermarkt.gr Αρχειοθετήθηκε 2021-04-14 στο Wayback Machine.